CELEX: 62009TN0222
Language: lv
Date: 2009-06-01 00:00:00
Title: Lieta T-222/09: Prasība, kas celta 2009. gada 1. jūnijā — INEOS Healthcare /ITSB — Teva Pharmaceutical Industries ( ALPHAREN )

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/61
            
         Prasība, kas celta 2009. gada 1. jūnijā — INEOS Healthcare/ITSB — Teva Pharmaceutical Industries (“ALPHAREN”)
   (lieta T-222/09)
   2009/C 180/112
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: INEOS Healthcare Ltd, Warrington (Apvienotā Karaliste) (pārstāvji — S. Malynicz, barrister un A. Smith, solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Teva Pharmaceutical Industries Ltd, Jeruzāleme (Izraēla)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2009. gada 24. marta lēmumu lietā R 1897/2007-2;
            
         
               —
            
            
               piespriest atbildētājam un otrai procesa ITSB Apelāciju padomē dalībniecei segt savus tiesāšanās izdevumus un atlīdzināt prasītājas tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “ALPHAREN” attiecībā uz precēm, kas ietilpst 5. klasē
   
      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece
   
      Pretstatītā preču zīme vai apzīmējums: Ungārijā reģistrēta vārdiska preču zīme “ALPHA D3” attiecībā uz precēm, kas ietilpst 5. klasē; Lietuvā reģistrēta vārdiska preču zīme “ALPHA D3” attiecībā uz precēm, kas ietilpst 5. klasē; Latvijā reģistrēta vārdiska preču zīme “ALPHA D3” attiecībā uz precēm, kas ietilpst 5. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Apelāciju padome kļūdījās, neņemot vērā faktu, ka otra procesa ITSB Apelāciju padomē dalībniece neiesniedza pierādījumus par attiecīgo preču līdzību; Padomes Regulas Nr. 207/2009 75. panta un tiesību tikt uzklausītam pārkāpums, jo Apelāciju padome kļūdaini pamatoja sava lēmuma motīvu daļu ar pierādījumiem, attiecībā uz kuriem prasītajai nebija iespējas sniegt savus apsvērumus; Padomes Regulas Nr. 207/2009 76. panta pārkāpums, jo Apelāciju padome procesā attiecībā uz relatīviem reģistrācijas atteikuma pamatojumiem neierobežoja savas darbības, lai izvērtētu vienīgi procesa dalībnieku iesniegtos faktus, pierādījumus un argumentus un prasījumus; Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome kļūdījās attiecībā uz konkrētās sabiedrības daļas identifikāciju un kopumā savā vērtējumā par sajaukšanas iespēju.